ТОРМЫШЫҢНЫ ЯХШЫРТА ТОРГАН 20 ИДЕЯ
Тормыш рәвешебезне, гадәтләребезне анализлау, нәтиҗәләр ясау вакыты килеп җитте. Сиңа бөтенләй бүтән кеше булып уяну өчен без идеяләр тупладык. Аларны чыгартып, диварыңа элеп куйсаң, тагын да яхшырак булыр.
БЕЛЕМ АЛУ
1. Берәр белем бирә торган онлайн-курс үтәбез.
2. Популяр психология буенча китап укыйбыз.
3. Әгәр берәр яратмаган фәнең булса, аңа карата карашны үзгәртәбез. Яхшы билге алу өчен генә тырышуны туктатып, шул фәннең кайсы ягы сиңа кызыклы булуын ачыклыйбыз.
4. Өй эше эшләү тактикасын бераз үзгәртәбез: көннәр буе дәрес хәзерләп утырмыйбыз. Бу бик арыта һәм моның нәтиҗәсе дә аз була. Иң яхшысы – 20-25 минут саен 10-12 минут ял итәбез/
МӨСТӘКЫЙЛЬЛЕК
1. Максатка ирешү өчен көн дә аңа таба кечкенә генә булса да адым ясыйбыз.
2. Шәхес буларак көн дә үсешкә омтылабыз. Бер урында таптанып тору деградациягә китерергә мөмкин.
3. Үзеңә чынлап та кызыклы булган берәр шөгыль табабыз.Яратып эшләгән эштә генә уңышка ирешеп була.
ИҖАТ
1. Күптән түгел синең белән булган берәр вакыйга турында кечкенә генә хикәя язып карыйбыз.
2. Әбидән яки әнидән (яки башка берәр кешедән) сине чигәргә яки бәйләргә өйрәтүләрен сорыйбыз.
3. Ашарга пешерү дә иҗатның бер төре. Рәхәтләнеп иҗат итәбез! Әле моңарчы пешереп карамаган берәр нәрсә әзерлибез.
4.Үзең өчен генә булса да блог алып бара башлыйбыз.
МӘДӘНИЯТ
1. Топ-100 иң шәп фильмнар исемлеген табабыз һәм атнага бер фильм карый башлыйбыз.
2. Сине илһамландыра торган 3 тарихи шәхесне сайлап алабыз һәм аларның биографияләре белән танышабыз.
3. Әдәбият, театр, музыкага бәйле Интернет ресурсларны һәрчак күзәтеп барабыз.
4. Өеңдәге китаплар киштәсен барлыйбыз. Берәр кызыклы әйбер табабыз. Калганын үзең дә беләсең.
5. Этикет кагыйдәләренә өйрәнәбез.
6. Әлегә театрлар эшләми. Аның каравы, аларның сайтларына кереп, спектакльләрнең видеоязмаларын карарга була.
СӘЯХӘТ ИТҮ
1. Үзең киләчәктә булырга теләгән шәһәр, илләр исемлеген барлыйбыз.
2. YouTubeтан сәяхәт итү турында видеолар карыйбыз.
3. Коллаж ясыйбыз. Хыялны визуальләштерсәң, ул тизрәк тормышка аша.
Иң мөһим һәм кызыклы язмаларны Татмедиа Telegram-каналында укыгыз
-
17 ноябрь 2020 - 17:43БӘХЕТЛӘРЕҢ БУЛСЫН, КЫЗ БАЛА Бүген эштә Флүрәнең әллә нигә көне буена үтереп эче пошты. Бар тынычлыгын алып, билгесез бер сәбәптән күкрәк турысын күзгә күренмәгән мәче тырнагы тына белмичә тырный да тырный. Эше бүген ярыйсы гына барганы да хатынны шатландырмады.
-
2 ноябрь 2020 - 11:38ЙӨРӘК БИТ УЛ! – Моңарчы ашларыңны бүлмәңә ташып, сине кадерләп кенә тордык, инде үзеңә барып ашарга туры килер, – диде табиб, елмаеп. Кулыннан тотып диваннан торгызды да бүлмә буйлап йөртеп карады. Аякларының хәлсезлеге бер нәрсә – йөри-йөри ныгыр, ә менә тын кысылуы, йөрәк хәлсезлеге белән нишләргә?
-
10 ноябрь 2020 - 15:12ЯШЕЛ КАР Әхмәт яшь чагында ук дуамаллыгы белән сукыр авыл мулласының да күзен ачкан егет. Юкны сөйләмә инде, дуамаллык белән генә ачыла торган булсамы, дөнья йөзен бер күрер өчен тилмереп яшәүчеләр шулкадәр дә күп булмас иде. Никадәр егет асыллары үзләренең сөйгәннәрен күрер өчен нинди генә дуамаллыклар кылмас иде икән.
-
27 ноябрь 2020 - 14:09
-
26 ноябрь 2020 - 16:19
-
25 ноябрь 2020 - 13:29
-
20 ноябрь 2020 - 14:47